Diari Oficial de la Generalitat Valenciana


Sumari del DOGV 1685, del 17-12-1991 (1991/823486)

ORDRE de 20 de novembre de 1991, del Conseller de Sanitat i Consum, per la qual crea el Registre de Trasplantament de la Comunitat Valenciana.
----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/11/20/(2)/dof/vci/html**

### Dades del document

Número de DOGV
:   1685

Data del DOGV
:   17-12-1991

Secció del DOGV
:   DISPOSICIONS GENERALS

Número del document
:   1991/823486


Data del document
:   20-11-1991

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 20 de novembre de 1991, del Conseller de Sanitat i Consum, per la qual crea el Registre de Trasplantament de la Comunitat Valenciana.  
D'acord amb l'Ordre del Conseller de Sanitat i Consum, de 10 de juliol, de 1987, sobre ordenació dels serveis d'extracció i trasplantament d'òrgans que, al seu article 2º, paràgraf f, estableix la necessitat de realitzar estudis estadístics i elaborar informes sobre les activitats de donació, extracció i trasplantament d'òrgans i teixits, així com per les necessitats d'informació sobre trasplantaments, tant per la Conselleria de Sanitat i Consum com del Ministeri de Sanitat i Consum, Organització Nacional de Trasplantaments, cal establir un sistema d'informació, únic i centralitzat, que permeta conèixer en lot moment les necessitats dels distints programes de trasplantaments, i la seua activitat.  
Per això, i d'acord amb el Decret 187/1991, de 15 d'octubre, pel qual s'aprova el reglament orgànic i funcional de la Conselleria de Sanitat i Consum en què s'atribueixen les funcions de la Direcció General de Salut Pública, entre elles les encaminades a vigilar i analitzar els indicadors de morbilitat i mortalitat, estudiant la història natural de les malalties amb prevalença en la Comunitat Valenciana i les noves patologies, i es podrà emmarcar dins d'aquestes funcions la creació i el manteniment de registres.  
ORDENE  
Article primer  
Tot desplegant l?Ordre del Conseller de Sanitat i Consum de 10 de juliol de 1987, es crea el Registre de Trasplantament de la Comunitat Valenciana.  
Article segon  
El Registre de Trasplantaments de la Comunitat Valenciana té per objecte atendre les necessitats informatives que permeten conèixer la incidència, supervivència, història natural i altres aspectes relacionats amb l'extracció de trasplantaments d'òrgans i teixits realitzats en els serveis sanitaris acreditats per a aquesta finalitat en la Comunitat Valenciana.  
Article tercer  
El Registre de Trasplantaments de la Comunitat Valenciana queda integrat en el Servei de Vigilància Epidemiològica dependent de la Direcció General de Salut Pública.  
Article quart  
El Registre de Trasplantaments de la Comunitat Valenciana desplega les següents activitats:  
- Normalitzar la informació d'acord amb regles homologades internacionalment.  
- Processar, integrar i analitzar la informació.  
- Avaluar el sistema.  
- Realitzar les publicacions periòdiques.  
- Comprar i avaluar la informació disponible.  
- Coordinar-se amb altres registres d'índole similar ubicats fora de l?àmbit de la Comunitat Valenciana.  
Article cinqué  
Tots els serveis sanitaris acreditats per a extracció i trasplantament d'òrgans i teixits en la Comunitat Valenciana desplegaran les següents activitats:  
- Recollir dades de tots els nous casos que arriben al centre i notificar-los al Registre de la Comunitat Valenciana, segons els models establerts pel registre.  
Disposar d'un sistema de recuperació de la informació per al centre amb fins assistencials, docents i d'investigació.  
- Realitzar el seguiment actiu dels casos.  
- Col·laborar amb la recollida de casos de fons passives.  
- Subministrar la informació que els siga requerida pel Registre de Trasplantaments de la Comunitat Valenciana, atendre les seues indicacions i facilitar les activitats que el mateix registre necessite per al seu bon funcionament.  
Article sisè  
La responsabilitat del compliment de les activitats esmentades en l'article cinc d'aquesta ordre recaurà sobre els caps de servei que tinguen encomanada la tasca assistencial sobre aquells que assumesquen la coordinació intrahospitalària en matèria de donació, extracció i trasplantament d'òrgan, segons que disposa l'article segon, apartat B, de l'Ordre de la Conselleria de Sanitat i Consum, de 10 de juliol de 1987, o, si no n'hi havia, sobre el director mèdic del centre sanitari.  
Article seté  
D'acord amb el que disposa la Llei 14/1986, General de Sanitat, al seu article 10.3, el Registre de Trasplantaments garantirà la confidencialitat de la informació, i assegura, a més, que el seu ús serà estrictament sanitari.  
Article vuit  
Existirà una comissió de seguiment i control del Registre de Trasplantaments de la Comunitat Valenciana que s'encarregarà de vetllar pel compliment de totes aquelles activitats conduents a assegurar el bon funcionament del registre. Aquesta comissió serà presidida pel Director General de Salut Pública o persona en qui delegue, i els seus membres seran designats per la Conselleria de Sanitat i Consum.  
DISPOSICIONS FINALS  
Primera  
Es faculta la Direcció General de Salut Pública per dictar les normes corresponents per al compliment d'aquesta ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 20 de novembre de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI